
23-TA-2317: Rīkojuma projekts (Vispārīgais)
Par Cēsu novada pašvaldības nekustamā īpašuma "Silaunieku ceļš" pārņemšanu valsts īpašumā

1.3. Pašreizējā situācija, problēmas un risinājumi
	Iebildums (FM - 23.10.2023.)
Atbildoši Ministru kabineta rīkojuma projektam valsts īpašumā paredzēts pārņemt nekustamo īpašumu "Silaunieku ceļš" (kadastra Nr.42740010060), kas sastāv no zemes vienības ar kadastra apzīmējumu 42740010058 1,3ha platībā, zemes vienības ar kadastra apzīmējumu 42740020197 1,28ha platībā un būves ar kadastra apzīmējumu 42740010058001.
Savukārt, AS "Latvijas valsts meži" vēstulē Par pašvaldības ceļa "Vecais Valmieras ceļš - Silaunieki - Valmiera" nodošanu valdījumā, kas adresēta Pārgaujas novada pašvaldībai nav skaidrs par kādu nekustamo īpašumu ir gatavots iesniegums. Tajā nav minēts nekustamā īpašuma kadastra numurs, tā sastāvs. Vēstulē minētās zemes vienības un to kadastra apzīmējumi neatbilst Ministru kabineta rīkojuma projektā esošajām zemes vienībām un būvēm. 
2021.gada 29.aprīļa Pārgaujas novada pašvaldības Lēmumā Nr.98 "Par nekustamā īpašuma "Vecais Valmieras ceļš - Silaunieki - Valmier" Raiskuma pagastā, Pārgaujas novadā, bezatlīdzības nodošanu valstij" domes deputāti lemj par nekustamā īpašuma "Vecais Valmieras ceļš - Silaunieki - Valmier" kadastra numurs 42740060096 nodošanu valstij, Latvijas Republikas Zemkopības ministrijas personā, bezatlīdzības kārtībā. Lēmumā kļūdaini norādīts nekustamā īpašuma sastāvs, proti, norādīts, ka tas sastāv no zemes vienības ar kadastra apzīmējumu 42740010050 un zemes vienība ar kadastra apzīmējumu 42740020247. Nekustamais īpašums ar kadastra numuru 42740060096 sastāv no zemes vienībām ar kadastra apzīmējumiem 42740010059, 42740020198, 42740060096. Lēmumā norādītais nekustamais īpašums atrodas atšķirīgā vietā Cēsu novadā.
Secināms, ka iztrūkst informācija par sākotnējo nekustamā īpašuma sastāvu, kas pierādītu, ka zemes vienības ar kadastra apzīmējumiem 42740010050 un 42740020247 ietilpst tā sastāvā. Lūgums precizēt, vai zemes vienības ar kadastra apzīmējumiem 42740010050 un 42740020247 ir jaunizveidotas, pārsauktas vai mainītas. Tādējādi, iespējams, varētu pārliecināties, ka:
1. AS "Latvijas valsts meži" Vēstulē Par pašvaldības ceļa "Vecais Valmieras ceļš - Silaunieki - Valmiera" nodošanu valdījumā norādītās zemes vienības ir Ministru kabineta rīkojuma projekta nekustamā īpašuma sastāvā;
2. 2021.gada 29.aprīļa Pārgaujas novada pašvaldības Lēmumā Nr.98 "Par nekustamā īpašuma "Vecais Valmieras ceļš - Silaunieki - Valmier" Raiskuma pagastā, Pārgaujas novadā, bezatlīdzības nodošanu valstij" minētais nekustamais īpašums, ko dome lemj nodot valstij, atbilst Ministru kabineta rīkojuma projekta nekustamam īpašumam.
Lūdzam preczēt attiecīgi Ministru kabineta rīkojuma projekta anotāciju.

Anotācija  atbilstoši papildināta.

	Priekšlikums (FM - 23.10.2023.)
Valsts zemes dienests ir sagatavojis inženierbūves kadastrālās uzmērīšanas lietu būvei ar kadastra apzīmējumu 42740010058001. Būves nosaukums: Silaunieku mežs. 
Zemesgrāmatā augstāk minētā nekustamā īpašuma nosaukums ir "Silaunieku ceļš", kas ir korekts nosaukums un atbilst arī Cēsu novada domes pieņemtam lēmumam apstiprināt ceļa nosaukumu "Silaunieku ceļš". 
Lūdzam izvērtēt iepsēju precizēt būves nosaukumu Valsts zemes dienesta inženierbūves kadastrālās uzmērīšanas lietā.

Paskaidrojošo dokumentu pakotne aktualizēta, pievienota būves ar kadastra apzīmējumu 4274 001 0058 001  kadastrālās uzmērīšanas lieta ar būves nosaukumu "Silaunieku ceļš".
	1.3. Pašreizējā situācija, problēmas un risinājumi



